CELEX: 62009CA0204
Language: fi
Date: 2012-02-14 00:00:00
Title: Asia C-204/09: Unionin tuomioistuimen tuomio (suuri jaosto) 14.2.2012 (Bundesverwaltungsgerichtin (Saksa) esittämä ennakkoratkaisupyyntö) — Flachglas Torgau GmbH v. Saksan liittotasavalta (Ennakkoratkaisupyyntö — Århusin yleissopimus — Direktiivi 2003/4/EY — Ympäristötiedon saatavuus — Elimet ja laitokset silloin, kun ne toimivat lainsäädäntövallan käyttäjinä — Viranomaisten toiminnan luottamuksellisuus — Edellytys, jonka mukaan salassapidosta on säädettävä laissa)

31.3.2012   
            
            
               FI
            
            
               Euroopan unionin virallinen lehti
            
            
               C 98/2
            
         Unionin tuomioistuimen tuomio (suuri jaosto) 14.2.2012 (Bundesverwaltungsgerichtin (Saksa) esittämä ennakkoratkaisupyyntö) — Flachglas Torgau GmbH v. Saksan liittotasavalta
   (Asia C-204/09) (1)
   
   (Ennakkoratkaisupyyntö - Århusin yleissopimus - Direktiivi 2003/4/EY - Ympäristötiedon saatavuus - Elimet ja laitokset silloin, kun ne toimivat lainsäädäntövallan käyttäjinä - Viranomaisten toiminnan luottamuksellisuus - Edellytys, jonka mukaan salassapidosta on säädettävä laissa)
   2012/C 98/03
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Kantaja: Flachglas Torgau GmbH
   
      Vastaaja: Saksan liittotasavalta
   
      Oikeudenkäynnin kohde
   
   Ennakkoratkaisupyyntö — Bundesverwaltungsgericht — Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annetun Euroopan parlamentin ja neuvoston direktiivin 2003/4/EY (EUVL L 41, s. 26) 2 artiklan 2 kohdan toisen virkkeen ja 4 artiklan 2 kohdan ensimmäisen virkkeen a alakohdan tulkinta — Kansallinen sääntely, jolla liittovaltion ylimmät viranomaiset vapautetaan velvollisuudesta tietojen antamiseen siltä osin kuin niiden toiminta liittyy lainsäädäntömenettelyyn ja jossa yleisesti säädetään, että pyyntö saada tietoa on evättävä, jos tiedon ilmaiseminen haittaisi virkatoiminnan luottamuksellisuutta — Jäsenvaltioiden toimivallan rajat lainsäädäntövallan käyttäjinä toimivien elinten jättämisessä direktiivissä 2003/4/EY säädetyn ”viranomaisten” käsitteen ulkopuolelle — Virkatoiminnan luottamuksellisuuteen liittyvän poikkeuksen soveltamisedellytykset
   
      Tuomiolauselma
   
   
               1)
            
            
               Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annetun Euroopan parlamentin ja neuvoston direktiivin 2003/4/EY 2 artiklan 2 kohdan toisen alakohdan ensimmäistä virkettä on tulkittava siten, että tässä säännöksessä jäsenvaltioille annettua mahdollisuutta olla katsomatta viranomaisiksi ”elimiä tai laitoksia silloin kuin ne toimivat — – lainsäädäntövallan käyttäjinä” voidaan soveltaa ministeriöihin silloin kuin ne osallistuvat lainsäädäntömenettelyyn muun muassa antamalla käsiteltäväksi lakiehdotuksia tai antamalla lausuntoja, eikä tämä mahdollisuus edellytä direktiivin 2 artiklan 2 kohdan toisen alakohdan toisen virkkeen mukaisten edellytysten täyttymistä.
            
         
               2)
            
            
               Direktiivin 2003/4 2 artiklan 2 kohdan toisen alakohdan ensimmäistä virkettä on tulkittava siten, ettei tässä säännöksessä jäsenvaltioille annettua mahdollisuutta olla katsomatta viranomaisiksi elimiä tai laitoksia silloin kuin ne toimivat lainsäädäntövallan käyttäjinä, voida enää käyttää, kun kyseinen lainsäädäntömenettely on päättynyt.
            
         
               3)
            
            
               Direktiivin 2003/4 4 artiklan 2 kohdan ensimmäisen alakohdan a alakohtaa on tulkittava siten, että siinä säädetyn edellytyksen, jonka mukaan viranomaisten toiminnan salassapidosta täytyy olla säädetty laissa, voidaan katsoa täyttyvän, kun kyseisen jäsenvaltion kansallisessa oikeudessa on sääntö, jossa säädetään yleisesti, että viranomaisten toiminnan luottamuksellisuus on peruste evätä näiden viranomaisten hallussa olevien ympäristötietojen saatavuus, jos toiminnan käsite määritellään selkeästi kansallisessa oikeudessa, mikä kansallisen tuomioistuimen on tarkistettava.
            
         
      (1)  EUVL C 193, 15.8.2009.